open-index/open-wikipedia-markdown huggingface dataset:
Trygve Slagsvold Vedum

**Trygve Magnus Slagsvold Vedum** () er ein norsk gardbrukar og politikar frå Senterpartiet. Han har vore leiar for partiet sidan våren 2014 og vald inn på Stortinget frå Hedmark sidan hausten 2005.

Vedum var leiar for Senterungdomen frå 2002 til 2004, og har sete i fylkestinget i Hedmark 1999-2005. Den nye stortingsgruppa til Senterpartiet valde 16. september 2009 Vedum til parlamentarisk leiar. 18. juni 2012 vart han utnemnd til landbruks- og matminister i regjeringa Stoltenberg II.

Vedum er utdanna agronom, og har i tillegg tatt grunnfag i sosiologi og mellomfag i statsvitskap ved Universitetet i Oslo. Vedum driv eigen gard på Ilseng i Stange. Han arbeidde i Senterpartiet som *organisasjonsrådgivar* 2004-05.

## Stortingskomitear
*2005&ndash;2009 medlem i Kommunal- og forvaltingskomiteen
*2005&ndash;2009 medlem i Valkomiteen
*2009&ndash;2013 medlem i Utanriks- og forsvarskomiteen

## Bakgrunnsstoff
*
Gunnar Gundersen

**Gunnar Adolf Gundersen** () er ein norsk politikar frå Høgre. Han vart vald inn på Stortinget frå Hedmark i 2005.

Gundersen er utdanna økonom frå University of Wisconsin, Madison (1975–1979) med fordjuping i skogbruksøkonomi frå University of California, Berkeley (1981–1982). Han har arbeidd som forskingsassistent ved Institutt for skogøkonomi, NLH, administrerande direktør i Kappa Rena (1993–1997) og dagleg leiar i *Åsnes næringshage*. Han har også vore styreleiar i Norskog (1990–1994), Losby Bruk og Skogbrand.

Gundersen var leiar i Hedmark Høgre 2004–2006, og medlem av Åsnes kommunestyre 2003–2005.

Han dreiv tidlegare med symjing, har vunne norske og nordiske meisterskap og deltok i dei olympiske leikane 1976.

## Stortingskomitear
*2005&ndash;2009: Medlem i Kirke-, utdannings- og forskingskomiteen
*2009&ndash;2013: Medlem i Finanskomiteen

## Bakgrunnsstoff
*
*Høgre - Biografi
Tone Sønsterud

**Tone Merete Sønsterud** () er ein norsk fagforeiningsleiar og politikar frå Arbeidarpartiet. Ho var nestleiar i LO Stat 2005–2009, og har vore vald inn på Stortinget frå Hedmark sidan 2009. Sønsterud er busett på Kongsvinger. Ho var vararepresentant til Stortinget frå 2001, og møtte i lengre periodar frå 2005.

Sønsterud har yrkesbakgrunn frå avdelinga til Statistisk sentralbyrå på Kongsvinger 1977–2000. Ho har hatt ei rekke tillitsverv i NTL, og sete i LOs representantskap. Tone Sønsterud var medlem av Kongsvinger kommunestyre 1983–1987 og Hedmark fylkesting 1987–1991.

## Stortingskomitear
*2009–2013 medlem i Transport- og kommunikasjonskomiteen

## Kjelder
*
Thor Lillehovde

**Thor Lillehovde** () er ein norsk politikar frå Arbeidarpartiet. Han er industriarbeidar av yrke, og var ordførar i Ringsaker kommune frå 1991 til 2007. Frå 1. oktober 2009 har han møtt fast på Stortinget som vararepresentant for Knut Storberget. Lillehovde er medlem av Stortingets justiskomité. Han har 26 års bakgrunn frå mekanisk industri og som medlem av fagforeininga Jern og Metall.

## Bakgrunnsstoff
*Thor Lillehovde hos Stortinget
Reinsdyrtid

**Reinsdyrtid** er namnet på ein periode på slutten av den siste istida og tida like etter istida var over, då jegerfolk følgde reinsdyrflokkane nordover i Europa etter kvart som isbreane trekte seg attende. Perioden vart frå om lag 11&nbsp;000 til 8300 år sidan. Omgrepet vert nytta ein del i arkeologien i Mellom-Europa.

## Kjelder
*
Fjellskrinneblom

**Fjellskrinneblom** er ei plante i krossblomfamilien. Arten har ei amfi-atlantisk utbreiing. Han finst i fjellområde i Europa, Nord- og Aust-Afrika, Sentral- og Aust-Asia og delar av Nord-Amerika.

Planta vert kring 15 cm høg. Stengel og nedre blad er stjernehåra.  Ho ha grovtagga stengelblad. Begerblad er 4 mm og kronblad 8 mm. Skulpeskaftet er 1 cm. 

Fjellskrinneblom blomstrar kring juli ved bekkar og på fuktig grusjord i fjellet. Han veks i alle fjelltrakter i Noreg. Planta er funnen opp til 1980 m i Jotunheimen.

## Kjelder

*Johannes Lid: *Norsk-svensk-finsk flora*. Det Norske Samlaget, 1985.

**Denne artikkelen bygger på «[[:sv:Fjälltrav|Fjälltrav]]» frå ,  den 12. september 2010.*
Saale-istida

**Saale-istida** er namnet på den nest sist istida i Nord-Europa. Ho varte frå om lag 240&nbsp;000 år sidan til 130&nbsp;000 år sidan. Etter Saale-istida følgde mellomistida Eem og så weichsel-istida. Andre namn på istida er *wolston-istida*, *warthe-istida* og *riss-istida*. 

I Noreg er det spor etter ei djuptliggande morene frå slutten av saale-istida ved Fjøsanger i Bergen.

## Kjelder
*
Tapestida

**Tapestida**, òg kalla *eiketida* eller *littorinatida*, er ein varm tidsperiode etter den siste istida i yngre steinalder og bronsealderen, frå kring 8000 til kring 4000 år sidan. Klimaet vart då gunstig og mange varmekrevjande dyr og planter strekte seg 1500&nbsp;km lenger nord enn dei gjer no, samt at skoggrensa gjekk høgare, i Sør-Noreg opp til 1100 meter over havet.

Namnet på tidsavsnittet kjem av muslingen *[[Venerupis decussatus]]*, tidlegare *Tapes decussatus*.

## Tapestransgresjonen
Varmen tapestida førte til at mykje is i polområda smelta, slik at havet steig. Dette seinka landhevinga, og nokre stader stod landet stille eller vart endå til lågare samanlikna med havnivået. Denne transgresjonen skjedde hovudsakleg dei fyrste 2000 åra av tapestida. Det stigande havnivået førte til at Austersjøen gjekk frå å vere ein innsjø, Ancylussjøen, til å vere ei salt havbukt, Littorinahavet.

Mange stader i landet har tapestransgresjonen vore styrande på korleis geologien og lausmassane har utvikla seg etter siste istid. Stillstand i havnivået fører til at bylgjene får lang tid til utvikla ei tydeleg strandline, som til og med kan erodera fjell.

På Røst var havnivået under tapestida det høgaste sidan istida, og transgresjonen set soleis marin grense. Strandvollane på Andøya vart sett av på tapestida, og danar den viktigaste landbruksjorda i området. Vollane er høgre enn landet innanfor, og demmer difor opp vatn og myrar.

## Kjelder
*
*Anne Elgersma (1998) *Landskapstyper i Lofoten og vesterålen*, Norsk institutt for jord- og skogkartlegging http://www.skogoglandskap.no/filearchive/nettdokument5_98.pdf 
*Per Jørgensen, Rolf Sørensen og Sylvi Haldorsen (1998) *Kvartærgeologi*, Tun forlag, ISBN 978-82-529-2107-6
Aerogen

**Aerogen** er eit omgrep innan geologien om avleiringar som er lagt ned under påverknad av vind. 

## Kjelder
Littorinahavet

**Littorinahavet** er eit geologisk stadium av Austersjøen då vatnet var brakt. Det eksisterte for kring 7500 til 4000 år sidan og følgde Mastogloiahavet, overgangsfasen til Ancylussjøen. Littorinahavet er kalla opp etter vanleg strandsnigl (*Littorina littorea*), som då dominerte i desse farvatna og som indikerte salt vatn. 

Littorinahavet var ein overgangsperiode og var 26,5 % større enn i dag. Mot slutten av perioden dukka dei moderne landformene fram, med lagunar, landtunger og dyner som framleis er synlege. 

## Kjelder

**Denne artikkelen bygger på «[[:en:Littorina Sea|Littorina Sea]]» frå ,  den 12. september 2010.* 
*** oppgav desse kjeldene:*
**
Tefrokronologi

**Tefrokronologi** er ein metode for å avgjere alder i geologien ved hjelp av vulkanske oskelag eller tefra i torv og andre avleiringar. Fordelen med metoden er at oskelaga legg seg over store område nesten samstundes, og gjev eit nyttig referansepunkt for å stadfeste andre dateringsmetodar. 

I Noreg finst vulkansk oske som har blese over havet etter store utbrot på Island. Det som truleg er det største vulkanutbrotet på Island i nyare tid har sett spor etter seg som eit lyst lag, vanlegvis 1-5 cm tjukt. Det finst i borekjernar frå innsjøar på Sunnmøre. Dette laget vert kalla Veddelaget og er omkring 10&nbsp;300 til 12&nbsp;000 år gammalt. Det er eit nyttig lag ved studiar av sediment frå slutten av den siste istida. 

## Kjelder
Svein Harberg

**Svein Harberg** () er ein norsk politikar frå Høgre. Han var ordførar i Grimstad kommune i perioden 2003 til 2007, gjennom eit valteknisk samarbeid mellom Høgre, Senterpartiet og Framstegspartiet. Han ønskte ikkje attval i 2007, men sa seg villig til å vere med i fylkespolitikken.

Harberg vart vald inn på Stortinget frå Aust-Agder fylke i 2009, og var medlem i Stortingets kyrkje-, utdannings- og forskingskomité. I Stortingsvalet 2017 var han Høgre sin førstekandidat i Aust-Agder.

Før han vart ordførar, dreiv Harberg eit konsulentfirma.

## Stortingskomitear
*2009–2013 - medlem i Kyrkje-, utdannings- og forskingskomiteen

## Kjelder


## Bakgrunnsstoff
* 
*Harbergs konsulentfirmas heimeside 
*Før valet 2007 i Grimstad på NRK Sørlandet
Åse Michaelsen

**Åse Michaelsen** (), tidlegare **Åse Schmidt**, er ein norsk politikar frå Framstegspartiet. Frå 17. januar 2018 til 3. mai 2019 var ho eldre- og folkehelseminister i regjeringa Solberg.

Ho vart vald inn på Stortinget frå Vest-Agder fylke i 2005. Valet i 2005 var eit særs jamnt løp mellom henne og Kari Henriksen frå Arbeidarpartiet, der Michaelsen enda med 19 fleire stemmer enn Henriksen. Ved stortingsvalet 2009 stod Michaelsen på førsteplass på lista til Framstegspartiet og vart vald på nytt.

Ho har eitt års høgare utdanning og er også utdanna interiørarkitekt. Ho har yrkeserfaring frå Norges eksportråd, og som *handling coordinator* og tillitsvalt i SAS.

Michaelsen var medlem av bystyret og formannskapet i Mandal 1995-2003. Ho var medlem av sentralstyret i Framstegspartiet 1998-2005.

## Stortingets presidentskap
* 2005–09: visesekretær i Lagtinget

## Stortingskomitear
* 2009–: medlem av justiskomiteen
* 2005–09: medlem av kyrkje-, utdannings- og forskingskomiteen
* 2005–09: medlem av valkomiteen

## Kjelder

## Bakgrunnsstoff
* Stortinget.no - Biografi
* Framstegspartiet - Biografi
Kari Henriksen

**Kari Henriksen** () er ein norsk politikar frå Arbeidarpartiet. Ho vart 3. desember 2007 utnemnd til statssekretær i Helse- og omsorgsdepartementet i Regjeringa Stoltenberg II, ei stilling ho hadde fram til 3. april 2009. Ho bad då om avskjed for å konsentrere seg om valkampen før stortingsvalet 2009, då ho var førstekandidaten til Arbeidarpartiet frå Vest-Agder.

Henriksen vart vald inn og er frå 2009 medlem av arbeids- og sosialkomiteen og valkomiteen. Ho var vararepresentant på Stortinget i perioden 2005–2009.

Henriksen er psykiatrisk sjukepleiar frå Universitetet i Agder, og har mastergrad i folkehelse med kurs frå Göteborgs Universitet og State University of New Jersey (Rutgers). Yrkeskarrieren hennar fordeler seg på sjukepleiarstillingar ved Eg Sykehus og leiarstillingar ved A-klinikken i Vest-Agder fylkeskommune i åra 1979-2000. Henriksen har også vore trenar i Flekkerøy IL og hatt verv i bedriftsidrettskretsen i Agder.

Kari Henriksen har vore medlem av bystyret i Kristiansand.

## Bibliografi
* Henriksen, Kari og Jorun Buckley: * Æ du gal! – oppvekst på Eg Sykehus*, Hertervig Forlag, 2002. ISBN 82-92023-08-9.

## Kjelder

* NRK - «Kari Henriksen topper», 25.august 2008.
*  
* Biografi på Regjeringen.no.
Peter Skovholt Gitmark

**Peter Skovholt Gitmark** () er ein norsk politikar frå Høgre.
Han vart vald inn på Stortinget frå Vest-Agder fylke i 2005. Han var vararepresentant til Stortinget frå Vest-Agder i perioden 2001&ndash;2005 og møtte fast for Ansgar Gabrielsen mens han var i regjering.

Gitmark var leiar av Vest-Agder Høgre frå 2004-2008 og leiar av Vest-Agder Unge Høgre 1996-98.

Han er utdanna siviløkonom ved Norges Handelshøyskole 1998-2003; og medlem av Vest-Agder fylkesting 1999-2003. Gitmark er president i organisasjonen International Young Democrat Union, som samlar ungdomspartia til sentrum/høgre-parti frå 50 land.

## Stortingskomitear
*2001–2005: Medlem i Kommunalkomiteen*2005–2009: Medlem i Finanskomiteen
*2005–2009: Medlem i Energi- og miljøkomiteen
*2009–2013: Medlem i Utanriks- og forsvarskomiteen
*2009–2013: Medlem i Fullmaktskomiteen
## Bakgrunnsstoff
* 
* Høgre - Biografi 
* petergitmark.no
Henning Skumsvoll

**Henning Skumsvoll** () er ein norsk politikar frå Framstegspartiet som var stortingsrepresentant frå 2009 ti 2013.

Skumsvoll vart vald inn på Stortinget frå Vest-Agder fylke i 2005 og vald på nytt ved stortingsvalet 2009. I februar 2004 vart han vald til politisk nestleiar i Vest-Agder FrP. I lokalpolitikken har han ei fartstid på tre periodar som kommunestyremedlem i Farsund. I 2003 vart han varaordførar i heimkommunen.

Skumsvoll er utdanna sivilingeniør og bedriftsøkonom frå Heriot Watt University i Skottland. Av yrke har han vore prosjektsjef og teknisk sjef ved Elkem Aluminium på Lista, bistandattache i Tanzania, teknisk sjef i Kvinesdal og Farsund kommune, og konsulent.

Politisk har han særleg markert seg som talsmann for betre og meir stabile rammevilkår for næringslivet, meir pengar til veg, mindre offentleg byråkrati, og meir satsing på utdanning og forsking. Han er også oppteken av å sikre norsk kraftforedlande industri nok kraft til konkurransedyktig pris.

## Stortingets presidentskap
* 2005–09: visesekretær i Odelstinget

## Stortingskomitear
* 2005–09: medlem av forsvarskomiteen
* 2005–09: medlem av den utvida utanrikskomiteen
* 2009–2013: medlem av energi- og miljøkomiteen

## Kjelder

## Bakgrunnsstoff
* Stortinget.no - Biografi
* Framstegspartiet - Biografi
Metronome Spartacus

**Metronome Spartacus** er eit norsk TV-produksjonsselskap. Selskapet produserer dramaserien Hotel Cæsar på oppdrag for TV 2, noko dei har gjort sidan 1998. Dei held til i Sandakervegen i Oslo, i Gamle Myrens Verksted, det er også her store delar av serien spelast inn.
Ingebjørg Godskesen

**Ingebjørg Amanda Godskesen** () er ein norsk politikar frå Framstegspartiet. Ho vart vald inn på Stortinget for Aust-Agder fylke i 2009, då ho var 1. kandidat for Aust-Agder Framstegsparti. Godskesen sat i Arendal bystyre frå 2003 til 2009, og var medlem av planutvalet og formannskapet, i tillegg til miljø-, kultur- og næringskomiteen i kommunen. Ho har også vore fylkesstyremedlem i KS Agder.

## Bakgrunn
Godskesen har fagbrev innan økonomi frå Økonomisk Gymnas fra 1977, og har fullført studium i data og internett frå Universitetet i Agder frå 1978. Ho jobba innan administrasjon og kontor i NSB frå 1977 til 1986, då ho starta firmaet ABC-Text Økonomi. Ho gjekk over til å vere salskonsulent for Dagligvareservice i 1995. Frå 2003 var ho tilsett på heiltid som distriktssekretær i Framstegspartiet, og vart som regionsekretær i 2007.

## Bakgrunnsstoff

*Ingebjørg Amanda Godskesen hjå Stortinget
*Ingebjørg Amanda Godskesen  hjå Fremskrittspartiet
*Ingebjørg Amanda Godskesen hjå TV 2
*Offisiell nettside
Zosterops

***Zosterops*** er ei biologisk slekt av fuglar som inneheld dei typiske brillefuglane. Dei er tradisjonelt plassert i familien Zosteropidae. 

*Zosterops* er den største slekta av brillefuglar med 88 artar. Dei finst i tropiske økologiske regionar i Afrika, det indomalayiske økosystemet, og i Australasia. Typiske brillefuglar har ei lengd på mellom 8 og 15 cm. Deira mest karakteristiske trekk er påfallande kvite fjører i ein ring rundt auga, men somme artar manglar ringen. Artane i denne slekta varierer i strukturelle tilpassingar i tunga.

## Artslista
*Zosterops*-artar i rekkjefølgje etter EBird/Clements Checklist v2019 med norske namn etter *Norske navn på verdens fugler*:

## Kjelder

* *Denne artikkelen bygger på «[[:en:Zosterops|Zosterops]]» frå , den 12. august 2010* 

**Referansar**

## Bakgrunnsstoff
* Videoar av ''Zosterops'' hos Internet Bird Collection
Alf Egil Holmelid

**Alf Egil Holmelid** () er ein norsk sivilingeniør og politikar frå Sosialistisk Venstreparti i Vest-Agder fylke.

Holmelid er forskingssjef ved Universitetet i Agder, der han sidan 1997 har vore tilknytt ingeniør- og økonomiutdanningane. Han har vore medlem av sentralstyret i SV i 10 år og medlem av bystyret i Kristiansand i 16 år. Dessutan er han medlem av Teknologirådet. Ved stortingsvalet 2009 vart Holmelid vald inn på utjamningsmandat for Vest-Agder. Han er medlem av næringskomiteen.

Alf Holmelid er utdanna sivilingeniør innan kybernetikk frå NTNU, med eksamen frå 1973. Han har vore forskingssjef ved forskingsavdelinga til Elkem på Fiskå i Kristiansand, der han arbeidde frå 1975 til 1997. Deretter vart han dekanus ved Fakultet for økonomi ved Høgskolen i Agder.

## Bakgrunnsstoff
*Alf Egil Holmelid hjå Stortinget
*Alf Egil Holmelid hjå TV 2
Janne Formoe

**Janne Miriam Rudolfsen Formoe** () er ein norsk profesjonell skodespelar frå Kristiansand. Ho er best kjend som *Sunniva* i  Kaptein Sabeltann-framsyningane i Dyreparken, 14 sesongar på rad frå ho var ung tenåring. Ho scenedebuterte i juli 1990 i barneshowet. 

Janne Formoe var programleiar i ZTV Norge, i programserien *Pop TV* i 1995–1996. I Oslo og Kristiansand hadde ho stor suksess med einmannsframsyninga *Neverending Story* i 2004. Formoe vart uteksaminert frå Statens Teaterhøgskole i 2000. 
Etter at ho var ferdig med teaterskolen vart ho engasjert av Teater Ibsen og Trøndelag Teater. I 2003 kom ho til Nationaltheatret. I 2008 deltok ho i TV 2-serien *[[Skal vi danse]]*.  

I 2010–2012 spelte ho rolla som Mona Lizzie Olsen i *[[Hotel Cæsar]]*. Somrane 2014, 2015 og 2016 var ho medprogramleiar i *[[Sommer i Dyreparken]]* på TV2. Sidan 2014 har ho også spilt Eva, ei av hovudrollene i den norske komedieserien *[[tv-serien Neste sommer|Neste sommer]]* på TVNorge. 

## Familie
Formoe er dotter av den folkekjære underhaldningsartisten og forfattaren Terje Formoe, som er best kjend som skaparen av Kaptein Sabeltann's verd.
Janne Formoe var sambuar med Jan Fredrik Karlsen fram til desember 2006, og dei har ei dotter saman. 

## Kjelder
Frank Bakke-Jensen

**Frank Bakke-Jensen** () er ein norsk politikar frå Høgre og forsvarsminister i regjeringa Solberg frå 20. oktober 2017. Før det var han frå 20. desember 2016 EØS- og EU-minister.

Han var ordførar i Båtsfjord frå 2007 til han vart vald inn på Stortinget frå Finnmark fylke i 2009. Bakke-Jensen er utdanna innan skipselektronikk frå Hammerfest og Tromsø, og har bakgrunn frå skoleverket og som sjølvstendig næringsdrivande ekspeditør for Båtsfjord lufthamn.

## Ordførar
Bakke-Jensen vart vald som ordførar i 2007, trass i at Arbeidarpartiet fekk 54,7 prosent av stemmene og ni av femten representantar i kommunestyret. Etter nominasjonsvalet hadde fleire Ap-nominerte trekt seg frå lista, og når valet var gjennomført var to av utbrytarane vald inn. Ein av utbrytarane møtte ikkje på det konstituerande møtet, men det viste seg at også det første varamedlemmet braut ut. Jensen vart dermed vald med Høgres fire, Framstegspartiets to representantar i tillegg til dei to møtande utbrytarane frå Arbeidarpartiet. Som ordførar ivra Bakke-Jensen mellom anna for at Båtsfjord skulle få eigen vidaregåande skole, drifta av kommunen sjølv.

## Stortingskomitear
*2009–2013: medlem i Næringskomiteen

## Kjelder


## Bakgrunnsstoff
*Frank Bakke Jensen hos Stortinget
*Frank Bakke-Jensen  hos Finnmark Høgre
Skogkarse

**Skogkarse** (*Cardamine flexuosa*) er ei plante i krossblomfamilien. Utbreiingsområdet til arten ligg innanfor Europa.

Skogkarse vert kring 20 cm høg og har ein fåblada rosett som visnar tidleg. Planta har store stengelblad og hår langt opp. Han har sprikjande skulper på utståande skaft som knapt når over toppblomstrane. Blomstrane har seks mjølberarar og 1 mm lang griffel. 

Planten blomstrar kring juni månad på våte eller fuktige stader i skog og kratt. Han veks i Noreg nord til Troms, og er funnen opp til 900 m i Hallingdal.

## Kjelder
*Dansk Wikipedia.
*Johannes Lid: *Norsk-svensk-finsk flora*. Det Norske Samlaget, 1985.
Hillesøy

**Hillesøy** er ein kyrkjestad og tidlegare kommune i Troms. Den tidlegare kommunen er i dag delt mellom Tromsø kommune og Lenvik kommune. 

## Hillesøy kommune 1855 - 1964
Hillesøy var del av Lenvik formannskapsdistrikt frå 1837. Hillesøy blei skilt ut frå Lenvik som eigen kommune i 1855 eller 1871. (Statistisk sentralbyrå si historiske oversikt over endringsr i kommune- og fylkesinndelings nemner at dette er uklart.) I 1855 hadde Hillesøy 811 innbyggere.

1. januar 1964 blei Hillesøy delt i to og slått saman med andre kommunar. Området på Kvaløya og øyane nord for Hekkingen, med 1316 innbyggjarar blei slått saman med Tromsø og Tromsøysund kommunar saman med det meste av Ullsfjorden til Tromsø kommune. Området på Senja og øya Hekkingen, med 1159 innbyggjarar, blei slått saman med eit område på Senja frå Sørreisa kommune, fire gardar frå Tranøy kommune og Lenvik kommune til den nye Lenvik kommune.

### Folketalsutvikling
**Folketalsutvikling for tidlegare Hillesøy kommune frå 1900 til 1964:**

## Bakgrunnsstoff
*Hillesøyforeninga: Hillesøy kommune
*Turside - informasjon og bilete frå båthamna på Hillesøy
*turliv.no - informasjon og bilete fra Stokkvika, sandeldorado på sørsida av Hillesøya
Robert Eriksson

**Robert Eriksson** () er ein norsk politikar frå Framstegspartiet og arbeidsminister 2013-15 i regjeringa Solberg. Han var vald inn på Stortinget frå Nord-Trøndelag fylke i 2005 og representerte fylket på Tingert til 2013. Periodane 1997–2005 var han vararepresentant til Stortinget. 

Eriksson har ufullførte studiar i økonomi frå Høgskolen i Nord-Trøndelag, og arbeidde frå 1996 i og for partiet som organisasjonssekretær i FpU (1996–1997), valkampleiar for Framstegspartiet i 1997, og som politisk rådgivar for stortingsgruppa til partiet frå 1997 til 2001, med ansvar for Næringskomiteen og Olje-, energi- og miljøkomiteen. Han arbeidde som dagleg leiar ved TrygVestas salssenter på Levanger frå 2001 til 2005.  

Eriksson var fylkesleiar i Framstegspartiet sin Ungdom (FpU) frå 1991 til 1994, leiar i Verdal FrP frå 1992 til 1993, nestleiar i FpU frå 1998 til 2000, og leiar i Nord-Trøndelag FrP frå 2002. Han er leiar i Verdal fotball sidan 2002. 

Han var medlem av fylkestinget i Nord-Trøndelag frå 1995 til 2005, og sat i fylkesutvalet frå 1999 til 2003. Han sat også i kommunestyret i Verdal frå 1991 til 2005, frå 1991 til 1997 også i formannskapet.

## Stortingskomitear
*2009–2013 leiar i Arbeids- og sosialkomiteen
*2005–2009 medlem i Arbeids- og sosialkomiteen

## Bakgrunnsstoff
* 
* Robert Eriksson hos Framstegspartiet
Christina Ramsøy

**Christina Nilsson Ramsøy** () er ein norsk politikar frå Senterpartiet. Ho har vore 1. vararepresentant til Stortinget frå Nord-Trøndelag fylke sidan 2009, og møtte fast for Lars Peder Brekk frå 1. oktober 2009.

Ramsøy var leiar i Steinkjer Senterungdom 2002–2004, og leiar i Nord-Trøndelag Senterungdom 2003–2007. I tillegg var ho medlem av sentralstyret til Senterungdommen 2006–2007, og leiar der 2007–2009. Ramsøy vart vald til leiar ved ei kampavstemming mot Tone Ravnås frå Rogaland.

Ramsøy var medlem av Steinkjer kommunestyre 2007–2008 og medlem av Nord-Trøndelag fylkesting 2007–2009. Ho gjekk allmennfagleg linje ved Steinkjer VGS 2002–2005, studerte politisk økonomi ved NTNU 2005–2006, og studerte PR og kommunikasjon ved BI Trondheim 2006–2007.

## Stortingskomitear
*2009–2013 - medlem i Familie- og kulturkomiteen

## Referansar

## Bakgrunnsstoff
*Christina Ramsøy hos Stortinget
*Bloggen til Christina Ramsøy
Kåre Simensen

**Kåre Simensen** () er ein norsk politikar frå Arbeidarpartiet. Han var stortingsrepresentant 2009-2017 og var partiet sin andrekandidat frå Finnmark. Ved valet i 2009 var Simensen fylkesråd i Finnmark. Han var medlem av kommunestyret i Alta frå 1995 til 2007 og var varaordfører dei fire siste åra.

Kåre Simensen er utdanna IT-ingeniør frå Gjøvik ingeniørhøgskole og har dessutan leiarutdanning innan økonomi.

## Stortingskomitear
* 2009–13: Medlem av familie- og kulturkomiteen
* 2013–17: Medlem av utenriks- og forsvarskomiteen

## Kjelder

## Bakgrunnsstoff
* Biografi på Stortingets nettstad
Ingalill Olsen

**Ingalill Olsen** () er ein norsk politikar frå Arbeidarpartiet. Ho er leiar i Finnmark Arbeidarparti og har lang lokalpolitisk erfaring frå Måsøy, der ho var ordførar frå 1995 til ho vart vald inn på Stortinget i 2009. I den siste perioden hennar som ordførar hadde Arbeidarpartiet reint fleirtal i kommunestyret med 9 av 17 representantar. Olsen var tredjekandidat til Stortinget i 2009, og vart vald då Arbeidarpartiet gjorde eit sterkt val og kapra distriktsmandatet til Olsens frå Sosialistisk Venstreparti.

På Stortinget er Olsen medlem av kommunal- og forvaltingskomiteen.
 
## Bakgrunnsstoff
* 
* Ingalill Olsen hos TV 2
*«– Ville aldri spist fisk herfra», *NRK Nyheter*, 14. februar 2009
Biri kyrkje

**Biri kyrkje** er ei krosskyrkje frå 1777 i Gjøvik kommune i Innlandet.

Byggverket er i tømmer og har 450 sitjeplassar. Inventaret har akantusdekorasjon.

## Galleri

Altertavlen i Biri kirke.jpg|Altartavle
Prekestolen i Biri kirke..jpg|Preikestol
Gudstjeneste i Biri kirke..jpg|Gudsteneste i Biri kyrkje


## Bakgrunnsstoff
* 
* 
* 
*
Susanne Bratli

**Susanne Bratli** () er ein norsk politikar frå Arbeidarpartiet. Ho var ordførar i Overhalla kommune frå 1. mai til 1. november 2003, og fylkesråd 2003–2009. I 2009 vart ho vald inn på Stortinget frå Nord-Trøndelag fylke, og er medlem i Stortingets transport- og kommunikasjonskomité.

Bratli flytta til Namsos knapt eitt år gamal, og voks opp der. Som 13-åring meldte ho seg inn i Namsos AUF. Ho budde i Overhalla frå 1988 til 2006, der ho var ordførar i 2003, og har også vore nestleiar i Nord-Trøndelag Arbeidarparti 1993–1995, og leiar der 1995–1997. Bratli er frå 2006 busett på Steinkjer saman med familien sin. Ho vart vald inn i fylkestinget i Nord-Trøndelag i 1995, og i perioden 2003–2007 var ho fylkesråd for samferdsle, næring og miljø. Frå 2007 til ho vart vald inn på Stortinget var ho fylkesråd med ansvar for regional utvikling, næring og internasjonale spørsmål.

## Stortingskomitear
* 2009–2013 – medlem i Transport- og kommunikasjonskomiteen
* 2009–2013 – medlem i Valkomiteen

## Bakgrunnsstoff
*Susanne Bratli hos Stortinget
*Susanne Bratli hos TV 2
*Susanne Bratli  hos Namdalsavisa
Voll kyrkje

**Voll kyrkje** ligg på Voll i Måndalen i Rauma kommune. Kyrkja vart bygd i 1896 og restaurert i 1964. 

Kyrkja har eit ytre omriss som ei langkyrkje og har ei åttekanta koravslutning. Den er bygd i lafta tømmer. Arkitekt var Gabriel Smith.

Tidlegare stod det ei kyrkje frå 1674 på same tomta.

## Interiør
Av gamle gjenstandar i kyrkja kan nemnast ein Bibel frå 1732, ein huspostill frå 1756 og ein alterkalk frå 1648.

Orgelet er frå 1840. Tidlegare stod orgelet i Mandal kyrkje, og det vart flytt til Måndalen i 1926. Orgelet er bygd av orgelbyggar Albrechtsen frå Trondheim. Det var lenge i dårleg forfatning, men vart restaurert føre kyrkja sitt 100-årsjubileum i 1996.

## Kjelder

* Thaule, John Ove; Ubostad, Ingar; Pedersen, Bjørn. 1990. *Kyrkjene våre* i *Ei bok om Rauma*, Rauma Kommune. s 207-210
----
**Denne artikkelen bygger på «[[:nb:Voll kirke|Voll kirke]]» frå ,  den 12. september 2010.*  
 

## Bakgrunnsstoff
* Voll kyrkje, Måndalen på Kyrkjesøk
*
Runologi

**Runologi** er studiet av runer og deira historie. Innanfor germansk språkforsking. Den første runologen var Johannes Bureus (1568–1652) som var interessert i *det Götiska språket*, men han såg også på runer som heilage og magiske. 

## Tidleg runologi
Olof Rudbeck d.e. (1630–1702) tok opp runestudia, og han presenterte nokre resultat i samlinga si, *Atlantica*. Fysikaren Anders Celsius (1701–1744) utvida vitskapen rundt runene og reiste til Sverige for å studere runesteinane. Ei anna tidleg fagbok om emnet var *Runologia* av Jón Ólafsson av Grunnavík i 1732.
Byen Puebla

**Puebla** (nahuatl **Cuetlaxcōāpan**) er hovudstaden i den meksikanske delstaten Puebla. I 2020 hadde byen rundt 1,7 millionar innbyggjarar. Arealet er på 534,32  km². Oaxaca vart grunnlagd i 1531.

## Kjelder

## Bakgrunnsstoff
* www.puebladezaragoza.gob.mx/joomla
Grytten kyrkje

**Grytten kyrkje** ligg i bygda Veblungsnes i Rauma kommune. Kyrkja vart bygd i 1829 av treverk. Den er ei av fleire åttekanta kyrkjer i landet. Førebiletet har vore Sør-Fron kyrkje i Gudbrandsdalen. Sør-Fron kyrkje er ei stor steinkyrkje, bygd som ein åttekant utstrekt i breidda. Grytten kyrkje er enklare enn Sør-Fron kyrkje, og har eit grunnplan som ein likesida åttekant. 

Kyrkja vart bygd av restane av ei korskyrkje frå omkring 1730. 

Kyrkja har to kyrkjeklokker. Den eine vart send til omstøyping i Nederland i 1751, den andre kyrkjeklokka er eldre.

Grytten var og namn på den tidlegare kommunen før Rauma kommune vart danna.

## Tidlegare kyrkjer
Kyrkja frå 1730 sto opphavleg mellom den gamle prestegarden på Grytina og Brønnsletta nedst i Isterdalen. Denne kyrkja måtte rivast fordi den var trua av å bli nedgravd i sand. Flygesand var eit stort problem langs nedre del av elva Rauma og halvparten av prestegarden på Grytten var gjort om til sandørken. I 1824 var det på den austre sida av kyrkja ein sandbanke på «9 alens høide» og på nordre side ein banke på høgde med fundamentet for tårnet; størsteparten av kyrkjegarden var dekt av sand og kyrkjebygget var svært skada av sand som trengte inn.. J.F.L. Dreiers bilete «Udsigten ved Grytten i Romsdalen» frå 1826 viser den gamle korskyrkja med «de merkværdige Fielde» Bispen, Kongen og Dronninga i bakgrunnen. Før korskyrkja skal det ha vore  2 tidlegare kyrkjebygg, mellom anna ei stavkyrkje frå katolsk tid og deretter ei kyrkje innvia i 1651 (rasa saman i 1728). «Gryttinar kirkja» var Grytten hovudkyrkjes gamle namn, og blir nemnt i Aslak Bolts jordebok (1432) og i Trondhjems reformats 1589.

## Interiøret

Kyrkja har preikestolaltar. Dette er òg bygd med Sør-Fron kyrkje som forbilde, men er noka enklare. Ein del element er slavisk kopiert. Der Sør-Fron kyrkje over altertavla har sett inn to voluttkonsoll frå den gamle preikestolen har Grytten kyrkje fått nylaga slike konsoll ved bygginga. Sør-Fron kyrkje har øvst på altarveggen ein oval strålekrans der Guds namn på hebraisk - Jahve - er skrive inn. Dei som bygde Grytten kyrkje må ha misoppfatta dette til å vere eit årstal, for i Grytten kyrkje er det byggeåret for kyrkja som er omgitt av guddommelege strålar.

På galleriet heng eit krusifiks som truleg er frå slutten av 1200-talet.

## Vegkyrkje
Kyrkja er ope som vegkyrkje om sommaren.

## Kjelder
* Thaule, John Ove; Ubostad, Ingar; Pedersen, Bjørn. 1990. *Kyrkjene våre* i *Ei bok om Rauma*, Rauma Kommune. s 207-210
* Grytten menighetsråd. 2004. "Grytten Kirke 175 år"

## Bakgrunnsstoff
* Om Grytten kyrkje i Kyrkjebyggdatabasen
* Eckersbergs bilete med betre oppløysing 
*
Arne L. Haugen

**Arne L. Haugen** () er ein norsk politikar frå Arbeidarpartiet.

Han var ordførar i Meldal kommune i Sør-Trøndelag frå 1979 til 2005, noko som gjer han til ein av dei som har sete lengst som ordførar i Noreg. Haugen vart vald som vararepresentant til Stortinget frå Sør-Trøndelag i 2005, og møtte fast mens Trond Giske var i regjering.

Haugen har skogbruksutdanning, og dreiv eigen gard inntil han vart politikar på heiltid.

## Bakgrunnsstoff
* Stortinget - Biografi
Gunn Karin Gjul

**Gunn Karin Gjul** () er ein norsk politikar frå Arbeidarpartiet. Ho voks opp på Ørland, og vart vald inn på Stortinget frå Sør-Trøndelag fylke i 1993. Ho har vore av den norske delegasjonen til Europarådets parlamentarikerforsamling frå 2005 til 2009.

Gjul er utdanna jurist, og fullførte desse studiane mens ho sat på Stortinget. Ho er gift med stortingsrepresentant Trond Jensrud, også frå Arbeidarpartiet.

## Stortingskomitear
* 2009–2013 leiar i Familie- og kulturkomiteen
* 2005–2009 1. nestleiar i Familie- og kulturkomiteen 
* 2005–2009 medlem i Valkomiteen
* 2001–2005 1. nestleiar i Justiskomiteen
* 2001–2005 varamedlem i Den utvida utanrikskomiteen
* 2001–2005 medlem i Valkomiteen
* 1997–2001 medlem i Energi- og miljøkomiteen
* 1993–1997 medlem i Energi- og miljøkomiteen

## Bakgrunnsstoff
*Gunn Karin Gjul hos Stortinget
*Gunn Karin Gjul på twitter
*Bloggen til Gunn Karin Gjul
Linda Hofstad Helleland

**Linda Cathrine Hofstad Helleland** () er ein norsk politikar frå Høgre. Ho var barne-, familie-, likestillings- og inkluderingsminister i regjeringa Solberg frå 17. januar 2018 til 22. januar 2019. Ho var kulturminister i same regjering frå 16. desember 2015 til 17. januar 2018. Frå 24. januar 2020 vart ho distrikts- og digitaliseringsminister.

Ho var 1. vararepresentant til Stortinget frå Sør-Trøndelag fylke frå 2001 til 2009, og møtte fast for Børge Brende frå 2001 til 2005 mens han sat i regjering. Helleland møtte igjen fast etter at Brende i 2008 vart samtykka i permisjon for å arbeide som direktør i Verdas økonomiske forum. I 2009 vart ho vald inn på Stortinget på eige mandat.

Helleland har examen artium frå 1997, og studerte ved NTNU frå 1998 til 2000. Ho arbeidde som sekretær i Sør-Trøndelag Høgre frå 1997 til 1998. I yrkeslivet har ho erfaring som servitør og deretter pleieassistent, inntil ho vart vald inn på Stortinget. Helleland var medlem av Trondheim bystyre frå 1999 til 2001, og leiar av Høgres kvinneforum frå 2004 til 2010.

Ho er gift med stortingsrepresentant Trond Helleland frå Buskerud.

## Stortingskomitear
*2009–2013 medlem i Familie- og kulturkomiteen
*2008–2009 medlem i Finanskomiteen
*2001–2005 medlem i Justiskomiteen

## Kjelder

*
Solør

**Solør** er ein region i Hedmark fylke som femner Brandval sokn i Kongsvinger attåt kommunane Grue, Åsnes og Våler. I gamal tid høyrde dessutan Vinger og Eidskog med. 

Det er godt jordbruksland etter Glåma i Solør, og regionen er av dei største potetdistrikta i landet. Området er elles særmerkt av store skogområde både vestan Glåma og aust mot svenskegrensa, der det er store moreneavsetnader og gruslægje. Her er det gode høve til friluftsliv, jakt og fiske. Det er aktivt fiske etter røyr i sjøen Skasen om vinteren. Våtmarkene ved Glåma og sideelvane er gode klekkjeområde for mygg, særleg rundt tettstaden Flisa.

## Namnet
Lokal nedervd uttala er [²sɔːɽer], i grannebygdene [²søːɽi]. I dag er leseuttala [²suːɽør] vanleg. Namnet kjem av gamalnorsk *Soløyjar* eller *Soleyjar*, der førelekken *sol* vel tyder ‘søyla’, ‘søla’, og *øyjar* er fleirtal av *øy* i tydinga ‘land ved vatn’; heile namnet peikar då på dei fløymde flatene etter Glåma.

Ein person frå Solør vert kalla ein *solung*. Same namnet vert nytta om målføret. 

## Soga
Etter Ynglingesoga var det Solve gamle som bygde i Solør fyrst. Arkeologiske funn tyder på busetnad i Solør i sein jarnalder og vikingtid, særleg i Grue og Hof. Hof var hovstad i vikingtida. Barnebarnsbarnet til Solve gamle, Halvdan Gulltann, gifte bort dotter si (Solveig eller Solva) til Olav Tretelgja frå Vermland. Soleis kom Ynglingeætta til Noreg, framleis etter Snorre. Son til Olav og Solva het Halvdan Kvitbein. Han voks opp hjå morfar sin i Solør og vart ein mektig konge som la under seg mykje av Hedmarken, Toten, Hadeland og Vestfold. Halvdan Kvitbein var ættefar til Halvdan Svarte.

Solør vart stundom rekna under Raumarike. 

## Kjelder

**Denne artikkelen bygger på «[[:nb:Solør|Solør]]» frå ,  den 21. desember 2012.*
Gasskonferansen i Bergen

**Gasskonferansen i Bergen** er ei skiping med formål å arbeida for informasjon og kunnskap om bruk av naturgass og biogass i Noreg.
Dette kan gjerast ved å vera eit kompetansesenter for gass og bruk av gass. Det skal m.a. arrangerast ein årleg gasskonferanse i Bergen og gjennomførast andre relevante tiltak.

Den fyrste konferansen vart halden i september 1994. Konferansen er den årlege møtestaden for folk som ynskjer å utnytta gassressursane i Noreg på fastlandet. På konferansen skal det årleg gjerast opp status for bruk av naturgass på land samtidig som det skal orienterast om nye høve til bruk.

Konferansen er spesielt tilpassa folk som tek administrative og tekniske avgjerder innanfor industri, næringsliv og offentleg forvalting, og høver for alle som vil skaffa seg både strategiske og praktiske kunnskapar om bruk av naturgass i Noreg.
I oktober 1999 vart Possibility A/S tilknytt konferansen som teknisk arrangør. Deltakartalet har auka jamnt til rekorden i 2004 med totalt 300 deltakarar.

## Bakgrunnsstoff

* Offisiell nettstad 
* Possibility A S
Murchison

**Murchison** er etternamn for mellom anna desse personane:

*Ira Murchison (1933–1994), USA-amerikansk friidrettsutøvar
*Loren Murchison (1898–1979), USA-amerikansk friidrettsutøvar
*Roderick Murchison (1792-1871), britisk geolog

**Murchison** som stadnamn:
* Murchison i Texas, by i Texas
* Murchison i Australia, Region i Australia
* Murchisonmeteoritten
* Månekrateret Murchison
* Murchinson på New Zealand, stad i New Zealand
* Murchison Falls, Foss i Uganda
* Murchisonelva, Elv i vestaustralia

**Sjå òg:**
* Murchisonfeltet - oljefelt i Nordsjøen
* Murchisonmedaljen
* Murchisonjordskjelvet
Leif Granli

**Leif Granli** () var ein norsk småbrukar, journalist og politikar som representerte Arbeidarpartiet. Han blei vald til Stortinget frå Nord-Trøndelag samanhengande frå 1945 til 1973, berre avbrote av eit par år som landbruksminister i Einar Gerhardsen si fjerde regjering frå 1963 til 1965. Han var visepresident i Stortinget frå 1969 til 1972 og stortingspresident frå 1972 til 1973. Ansienniteten hans som stortingsrepresentant tel 27 år og 301 dagar.

Granli var son til snikkar Paul Troseth og ektefelle Severine Buland. Han kom inn i lokalpolitikken 24 år gammal og var medlem av kommunestyret i Frol frå 1933 til 1949 og i Levanger kommunestyre frå 1959 til 1967.

Granli dreiv sitt eige småbruk i Frol frå 1935 til 1940. Han var også journalist i Arbeider-Avisen i Trondheim frå 1937 til 1940. Han var så redaktør i Hardanger Folkeblad i Odda frå 1940 til 1941.

Granli blei utnemnd til fylkesmann i Nord-Trøndelag i 1972 og sat i dette embetet fram til oppnådd aldersgrense i 1979.

## Kjelder
*
Einar Frogner

**Einar Frogner** (), fødd i Løten, var ein norsk politikar.

Einar Frogner var landbruksminister i Gerhardsen si samlingsregjering etter krigen. Einar Frogner sat på Stortinget for Hedmark frå 1945 til han døydde i 1955. Han var formann i Bondepartiet frå 1948 til 1954.

Einar Frogner var formann i Jordbrukets arbeidsgiverforening frå 1937 til 1948.

## Kjelder
* Einar Frogner hos Stortinget.no
Murchisonfeltet

**Murchison** er eit oljefelt som i hovudsak ligg i blokk 211/19 på britisk kontinentalsokkel i Nordsjøen, men feltet strekkjer seg inn i blokk 33/9 på norsk kontinentalsokkel. Noreg sin del er fastsett til 22,2 prosent, medan Storbritannia sin del er fastsett til 77,8 prosent.

Feltet er bygd ut med ein oljeplattform med stålunderstell. Produksjonsstart var i september 1980.

Produksjon frå feltet går mot slutten, og produksjonen vil venteleg verta avslutta i 2014.

## Bakgrunnsstoff
* Faktahefte Norsk Petroleumsverksemd 2013 
* UKCS field information: Murchison
Dverggråurt

**Dverggråurt** (*Omalotheca supina* eller *Gnaphalium supinum*) er ein art i korgplantefamilien. Urta har ei amfi-atlantisk utbreiing.
Planta vert kring 5 cm høg, og veks i tette tuver med bladrosettar og ugreina kvitfilta stenglar. Gråbrune korger, 5 mm lange. Dverggråurt blomstrar kring juli månad i snøleger. Ho veks i alle fjelltrakter i Noreg, og er funnen opp til 2000 m i Jotunheimen.

## Kjelder
*Johannes Lid: *Norsk-svensk-finsk flora*. Det Norske Samlaget, 1985.

**Denne artikkelen bygger på «[[:sv:Fjällnoppa|Fjällnoppa]]» frå ,  den 13. september 2010.*
Trondenes

**Trondenes** er ein bydel nord i Harstad, i Troms.

Trondenes var tidlegare ein eigen kommune i, oppretta i 1838. Frå 1. januar 1904 vart Harstad skilt ut som eigen bykommune. Trondenes var den største kommunen i Troms etter folketal fram til 1910-talet, då han vart passert av Tromsø. I 1926 vart Sandtorg og Skånland også skilt ut frå Trondenes kommune. I 1964 vart Trondenes, Sandtorg og Harstad slått saman til den nye storkommunen Harstad.

## Geistleg inndeling

Trondenes er også eit prestegjeld i Trondenes prosti i Nord-Hålogaland bispedømme. 

Trondenes prestegjeld omfattar i tillegg til Trondenes sokn også Grytøy sokn og Bjarkøy og Sandsøy sokn. 

Trondenes prosti omfattar følgjande prestegjeld i tillegg til Trondenes: Sandtorg, Harstad, Ibestad, Skånland, Kvæfjord og Gratangen.

## Historie

Bjarkøy og Trondenes var viktige politiske sentrum frå slutten av vikingtida og gjennom mellomalderen.

Trondenes kyrkje frå ca. 1250 er verdas nordlegaste steinkyrkje frå mellomalderen. Ho står på ein av dei tidlegaste og viktigaste kyrkjestadene i Hålogaland.

Sjøvegen har alltid lege der klar til bruk, og dampskip i rute langs kysten gjekk frå starten innom Sandtorg og Trondenes. I 1844 vart Trondenes erstatta av Harstadhamn og frå 1848 Harstadsjøen. Dette var første steg mot utviklinga av Harstad som by.

Trondenes sin sentrale posisjon vert også understrek av at Trondenes fort, bygd i 1943 av den tyske okkupasjonsmakta, vart utstyrt med heile fire av verdas største, landbaserte kanoner, i eit anlegg kjend som Adolfkanonen.

### Folketalsutvikling
**Folketalsutvikling for tidlegare Trondenes kommune frå 1930 til 1964:**

## Turistmål og severdigheter
* Trondenes Fort
* Trondenes Historiske Senter
Leif Arne Heløe

**Leif Arne Heløe** () i Harstad er ein norsk tidlegare politikar for Høgre, av yrke tannlege, sosialminister 1981-1986.

Leif Arne Heløe var formann i Troms Høgre 1966-1968, og ordførar i Harstad 1968- 1969. Han var ein av initiativtakarane til Festspela i Nord-Noreg.

Leif Arne Heløe praktiserte som tannlege ein del år, før han satsa på ei vitskapleg karriere. Han blei dr.odont. i samfunnsodontologi i 1974, og var professor ved Universitetet i Oslo frå 1975-1988 på det same fagområdet. Han var administerande direktør i NAVF 1988-1991. Han var Fylkesmann i Troms fylke 1991-2000. 

## Regjering
Han var statsråd og sjef for Sosialdepartementet (Sosialminister) 1981-1986 i Regjeringa Willoch. 

## Kjelder

*
Jorodd Asphjell

**Jorodd Asphjell** () er ein norsk politikar frå Arbeidarpartiet. Han har sete på Stortinget for Sør-Trøndelag sidan 2005. Asphjell var varaordførar i Orkdal kommune frå 1999 til 2003, og har sete åtte år i kommunestyret i Orkdal. Han har også sete tolv år i Sør-Trøndelag fylkesting og fylkesutvalet frå 1987 til 1999.

Jorodd Asphjell voks opp på Fannrem i Orkdal. Han har vore engasjert i frivillig arbeid i Orkdal idrettslag med leiarverv frå 1989 til 2004, og har vore nestleiar i Sør-Trøndelag Skikrets. Adresseavisen kåra han i juni 2008 til den mest innverknadsrike i trøndersk idrett. Han vart æresmedlem i Orkdal IL i 2003.

Asphjell er utdanna typograf og arbeidde i trykkeri 1977–1994, som sjølvstendig næringsdrivande 1994–1997, og som fylkessekretær i Arbeidarpartiet 1997–2005.

## Stortingskomitear
*2005&ndash;: medlem i Helse- og omsorgskomiteen
*2005&ndash;2009: varamedlem i Valkomiteen

## Kjelder

## Bakgrunnsstoff
*
Tord André Lien

**Tord André Lien** () er ein norsk politikar frå Framstegspartiet frå Øksnes i Nordland. Frå 2005 til 2013 var Lien representant på Stortinget, dinest blei han olje- og energiminister i regjeringa Solberg 2013–2016. Sidan mai 2024 har Lien vore tilsett som direktør for eksterne relasjonar i TrønderEnergi.

## Liv og virke
### Bakgrunn
Tord André Lien har studert historie og statsvitskap og er cand.philol. frå NTNU 2003. Han leidde eit team som dreiv med møtebooking via telefon i Norsk Privatøkonomi frå 2003.

Frå 2003 til 2005 leidde han Sør-Trøndelag volleyballkrets. Han har også vore volleyballtrenar.

I 1995 blei Lien dømd til 35 dagars fengsel for overskriding av ei fartsgrense på vått føre som ende med ein bilulykke med ein motorsykkel.

### Politisk karriere
Lien var medlem av Trondheim bystyre 2003–2005, leiar av Trondheim FpU 1997–1999 og Trondheim FrP 1999–2003 og 2008-2009. Han hadde fast plass på Stortinget for Sør-Trøndelag fylke frå 2005 til 2013. Lien var olje- og energiminister i regjeringa Solberg frå 16. oktober 2013 til 20. desember 2016.

### Stortingskomitear
* 2005–2009: medlem i energi- og miljøkomiteen
* 2009–2013: andre nestleiar i kyrkje-, utdannings- og forskingskomiteen

## Andre yrke
Frå januar 2017 til desember 2022 var Lien tilsett som regiondirektør for NHO i Trøndelag.

Den 1. mai 2024 blei Lien tilsett som direktør for eksterne relasjonar i TrønderEnergi.

## Kjelder

## Bakgrunnsstoff
* 
* Framstegspartiet - Biografi
Eva Kristin Hansen

**Eva Kristin Hansen** () er ein norsk politikar for Arbeidarpartiet. Ho har sete på Stortinget for Sør-Trøndelag fylke sidan 2005. Ho vart vald som stortingspresident for det 166. ordentlege Stortinget 9. oktober 2021.

## Bakgrunn
Hansen har studert ved NTNU og ved kommunalkandidatstudiet ved HiO. Ho har arbeidd i ulike stillingar i Nei til EU, LO, Rissa kommune, Arbeidaranes Ungdomsfylking og Norsk kommuneforbund.

## Politisk karriere
Frå 2000 til 2002 var ho leiar av Arbeidaranes Ungdomsfylking. På landsmøtet i 2002 tapte ho ei kampvotering mot Gry Larsen med 3 stemmer. Frå 2009 var ho leiar i Sør-Trøndelag Arbeidarparti, etter å ha vore nestleiar frå 2003. Ho var bystyremedlem i Trondheim 2003–2005 og varamedlem til fylkestinget 1995–1999.

Ved stortingsvalet 2005 vart ho vald inn på Stortinget. I 2021 vart ho stortingspresident.

### Pendlarbustad
Frå 2014 til 2017 oppgav Hansen til Stortingsadministrasjonen at ho var busett i Trondheim. I denne perioden leigde ho hybel i leilegheita til Ap-politikar Trond Giske i Trondheim, medan ho budde fast på Langhus i Ski saman med ektemannen sin. Sidan ho opplyste at ho var busett i Trondheim fekk ho tildelt ein pendlarbustad i Oslo. Det var *[[Adresseavisen]]* som gjorde forholdet kjent for offentlegheita i november 2021.

Den 18. november 2021 opplyste Hansen til NTB at ho trekte seg som stortingspresident, etter at politiet hadde kunngjort at det vart innleidd etterforsking av seks ikkje namngitte stortingsrepresentantar i samband med avdekkinga av dei såkalla «pendlarsakene».

## Stortingskomitear
* 2005–09: medlem i Arbeids- og sosialkomiteen
* 2009–13: medlem i Utanriks- og forsvarskomiteen
* 2013–17: medlem i Energi- og miljøkomiteen
* 2017–21: medlem i Kontroll- og konstitusjonskomiteen
*2021–: leiar i Valkomiteen

## Kjelder

## Bakgrunnsstoff
* 
* Arbeidarpartiet - Biografi
Vågstranda kyrkje

**Vågstranda kyrkje** ligg på Vågstranda i Rauma kommune. Kyrkja vart bygd i 1870 og restaurert til hundreårsjubileet i 1970.

Kyrkja har et ytre omriss som ei langkyrkje.  Ho er bygd i lafta tømmer, hugd ved Trondheim, der kyrkja òg først vart sett opp som råbygg. Tømmerstokkane vart så merka og plukka ned, frakta til Vågstranda og sett opp att. Byggmeister var G. Olsen (Trondheim). 

Kyrkjeklokka er støypt på Bolsøya, av klokkestøypar Christensen.

Tidlegare, før 1870, sokna vågstrendingane til Gamle Veøy kyrkje, på Veøya, i Romsdalsfjorden.

## Interiøret
Altertavla er frå 1870, måla av Balle Lund frå Trondheim. 

Orgelet er frå 1973 og har seks stemmer. Tidlegare var det eit harmonium i kyrkja, frå 1923.

## Kjelder
* Thaule, John Ove; Ubostad, Ingar; Pedersen, Bjørn. 1990. «Kyrkjene våre» i *Ei bok om Rauma*, Rauma Kommune. s 207-210
## Bakgrunnsstoff
*
Innfjorden bedehuskapell

**Innfjorden bedehuskapell** ligg i Innfjorden i Rauma kommune. Kapellet vart vigsla i 1976. Kapellet er eigd av bygda og blir leigd ut til kommunen for kyrkjelege handlingar.

Innfjorden sokna tidlegare til Voll sokn, i nabobygda Måndalen (Voll kyrkje). Kapellet er bygd av innfjordingane, fordi dei ønskte å ha et kyrkjeleg bygg og gudstenester i si eiga bygd. Tidlegare vart eit bedhuskapell, frå 1897, nytta. Dette stod på Bø og her var det ni gudstenester kvart år. 

Ein Bibel frå 1600-talet ligg på alteret.

## Kjelder
* Thaule, John Ove; Ubostad, Ingar; Pedersen, Bjørn. 1990. *Kyrkjene våre* i *Ei bok om Rauma*, Rauma Kommune. s 207-210